पणजीः हिदूं जनजागृती समिती वतीन 16 तें 22 जून मजगतीं रामनाथी- फोंडे हांगच्या रामनाथ देवस्थानांतल्या विद्याधिराज सभाघऱांत वैश्विक हिंदू राष्ट्र महोत्सव आयोजीत केला. व्हो इकरावो महोत्सव आसा आनी अदूं ते खातीर 25 राज्यांतल्यान 300 परस चड हिंदू संघटनाचे प्रतिनिधी हाजीर रावतले. विशेश म्हणल्यार नेपाळ, श्रीलंका, मलेशिया, बांगलादेस हागचे प्रतिनिधी वांटेकार जातले.
 अंदूच्या ह्या महोत्सवांत धर्मांतरण, लव्ह जिहाद, कला स्वातंत्र्याच्या नांवां खाला हिंदू देव देवताचे चुकीचें चित्रण, मालिका, बेव सिरीज, हलाल अर्थ वेवस्था आनी हेर विशयांचेर चर्चा सत्रां जातलीं. देशद्रोही आनी फुटीरतावादी चळवळी वाडल्यात. ह्या सगल्या समस्यांचेर हिंदू राष्ट्र स्थापणूक व्हो एकुसुरो उपाय आसा अशें हिंदू जनजागृती समितीक दिसता.
 संविधानिक नदरेन भारत हे हिंदू राष्ट्र जावचें, हिंदू राष्ट्र संसद ह्या सूत्रां सयत वेगवेगळ्या विशयांचेर पॅनल डिस्कशन, मुलाखती, गटचर्चा हाचे वरवीं समान कृती कार्यावळ निश्चीत करप आनी हिंदू हिताचे थाराव पास करप हें ह्या महोत्सवाचें स्वरुप आसतलें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 